Universis presentes litteras inspecturis, Petrus de Cortiniaco, dominus de Conches, salutem. Notum facimus quod, cum excellentissimus dominus Ludovicus, Dei gratia Francorum rex, me receperit in hominem, salvo rachetto suo de terra que mihi obvenit in caduco domini Galcheri de Jovigniaco, quondum fratris uxoris meæ, ego promisi me soluturum dicto domino regi, vel ejus mandato, dictum rachetum suum de terra prædicta quando suæ placuerit voluntati. Actum, in Cypro, apud casale quod dicitur Kamevoriak prope Nicocium, anno Domini Mº CCº quadragesimo-nono, mense maio.